open-index/open-wikipedia-markdown huggingface dataset:
Marta Becket

**Marta Becket** (9. elokuuta 1924 – 30. tammikuuta 2017) oli yhdysvaltalainen balettitanssija, taidemaalari ja koreografi.

Marta Becket aloitti tanssitunnit vasta 14-vuotiaana, ja oli sitä ennen harrastanut maalausta ja pianonsoittoa. Hän maalasi myös balettiuransa aikana kiertueiden välissä. Hän meni naimisiin managerinsa Tom Williamsin kanssa vuonna 1962, ja he kiersivät kahdestaan ympäri Yhdysvaltoja. He ostivat Death Valley Junctionista vanhan teatterin, kunnostivat sen ja esiintyivät siellä vuosikymmenien ajan. Marta Becket maalasi teatteriin näyttävät seinämaalaukset, ja muutti sen nimeksi Amargosa Opera House.

Marta Becket esiintyi teatterissaan yksin joka viikko kahdeksan kuukautta vuodesta yli 40 vuoden ajan. Varsinkaan varhaisina vuosina jokaisessa näytöksessä ei ollut edes yhtään katsojaa. Hän myös suunnitteli ja ompeli puvut ja teki lavastuksen. Hän esiintyi viimeisen kerran 88-vuotiaana vuonna 2012.

Todd Robinson teki Marta Becketistä vuonna 2000 dokumenttielokuvan *Amargosa*. Se palkittiin Emmyllä.

## Lähteet
Užhorodin piiri

**Užhorodin piiri** () on hallinnollinen piiri Ukrainan länsiosassa Taka-Karpatian alueella. Nykyään - vuoden 2020 aluelaajennusten jälkeen - Užhorodin piiri rajoittuu idässä Mukatševon piiriin, etelässä Berehoven piiriin, lounaassa Unkariin, lännessä Slovakiaan, pohjoisessa Puolaan ja koillisessa Lvivin alueen Sambirin piiriin. Piirin hallinnollinen keskus on myös Taka-Karpatian aluekeskuksena toimiva Užhorod (115&nbsp;542 as., 2021).

Užhorodin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Laajennetun Užhorodin piirin pinta-alaksi tuli 2&nbsp;362,4 neliökilometriä.
 

Ukrainan tilastokeskus arvioi Užhorodin piirin väkiluvuksi 255&nbsp;532 (1.1.2021). Kaupunkilaisiksi luokiteltiin  prosenttia piirin asukkaista (142&nbsp;887 as.). He asuivat joko jossain piirin kolmesta kaupungista (Peretšyn, Užhorod ja Tšop) tai kahdesta kaupunkityyppisestä taajamasta. Piirin laajenemisen (7/2020) seurauksena uusi piiri on myös aiempaa samannimistä piiriä väkirikkaampi (1.1.2017: 71&nbsp;270 as.).


Uzhgorodskyi-Raion.png|Užhorodin piiri ennen heinäkuun 2020 alueuudistusta.
Uzhhorod panorama from Zakarpatye hotel.jpg|Užhorodin kaupunkia.
Реформаторський костел 140503 2390.jpg|Reformoitu kirkko Palad-Komarivtsin kylässä.


## Lähteet

## Aiheesta muualla
Arsenalnan metroasema

**Arsenalna** () on yksi Kiovan metron asemista. Se avattiin 6. marraskuuta 1960.

Asema on 105 metrin syvyydellään maailman syvin metroasema.

## Galleria

Kuva:Escalators at the deepest metro station of the world Arsenalna (105.5m) (8601894844).jpg
Kuva:Arsenalna metro station Kiev 2010 09.jpg


## Lähteet

## Aiheesta muualla
Kate Diehn-Bitt

**Kate Diehn-Bitt** (1900–1978) oli saksalainen taidemaalari. Hänen tyylinsä oli uraauurtavaa, mutta hänen työnsä kiellettiin Hitlerin aikana eivätkä ne saaneet tunnustusta myöskään DDR:n aikana, vaan ensimmäinen laaja näyttely järjestettiin vasta vuonna 2002.

Kate Bitt kasvoi keskiluokkaisessa kodissa ja otti piirustustunteja 14-vuotiaasta alkaen. Avioliiton ja lapsen syntymän jälkeen hän piti kymmenen vuoden tauon ennen kuin palasi taiteelliselle uralle.
Hänen uralleen osuivat kaikki vuosisadan suuret kriisit ja yhteiskunnalliset murrokset, jotka heijastuvat myös hänen töissään.

## Lähteet
Jelena Bobrova

**Jelena Borisovna Bobrova** (, s. 23. elokuuta 1974 Krasnojarsk) on venäläinen jääkiekkoilija, joka pelasi puolustajana. Hän edusti Venäjän naisten maajoukkuetta Salt Lake Cityn talviolympialaisissa 2002 sekä neljissä maailmanmestaruuskilpailuissa vuosina 1997, 1999, 2001 ja 2007. Vuoden 2001 MM-turnauksessa hän saavutti pronssia.

## Lähteet
Voileipägrilli

**Voileipägrilli** on vohvelirautaa muistuttava pienkone, joka voi toimia esimerkiksi sähköllä. Laitteessa on kaksi toisiinsa liitettyä metallilevyä. Voileipägrillillä voi tehdä esimerkisi juustovoileipiä tai kolmioleipiä. Joillakin malleilla voi myös esimerkiksi pariloida lihaa.

## Aiheesta muualla
* https://www.theinternetchef.biz/1819/top-10-foods-to-cook-in-your-sandwich-press 

## Lähteet
Rah’ivin piiri

**Rah’ivin piiri** () on hallinnollinen piiri Ukrainan länsiosassa Taka-Karpatian alueella. Vuoristoinen Rah’ivin piiri rajoittuu lännessä Tjatšivin piiriin, pohjoisessa ja idässä Ivano-Frankivskin alueeseen (Nadvirnan ja Verh’ovynan piirit) sekä etelässä Romaniaan. Piirin hallinnollinen keskus on Rah’iv (15&nbsp;536 as., 2022).

Rah’ivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Rah’ivin piiri säilyi alueuudistuksessa ennallaan, ja piirin pinta-ala on 1&nbsp;843,7 neliökilometriä. 

Ukrainan tilastokeskus arvioi Rah’ivin piirin väkiluvuksi 82&nbsp;034 (1.1.2022). Pääosa asukkaista asuu maaseutukylissä, sillä kaupunkilaisiksi luokiteltiin  prosenttia piirin asukkaista (36&nbsp;695 as.). Piirin kaupunkilaiset asuivat joko Rah’ivin kaupungissa tai jossain piirin kolmesta kaupunkityyppisestä taajamasta (Velykyi Butškiv 9&nbsp;114 as., Kobyletska Poljana 3&nbsp;480 as., Jasinja 8&nbsp;565 as.). 

Rahivin piirin monista nähtävyyksistä tunnetuimpiin kuuluu Unescon maailmanperintöluettelon kohteen Puolan ja Ukrainan Karpaattien puiset tserkvat puukirkko Jasinjassa (Jasinjan meidän Herramme ylösnousemuksen kirkko).


Rakhiv.jpg|Näkymä Rah’iviin.
Карпати. Тиса. - panoramio.jpg|Tysajokea.
Ясіня, Церква Вознесіння Господнього (Струківська) 2010 (5626).jpg|Jasinjan meidän Herramme ylösnousemuksen kirkko.


## Lähteet

## Aiheesta muualla
Aleksandr Kastalski

**Aleksandr Dmitrijevitš Kastalski** (; 28. marraskuuta 1856 Moskova – 17. joulukuuta 1926) oli venäläinen säveltäjä, kuoronjohtaja ja kansanmusiikin tutkija.

Kastalski syntyi papin perheeseen. Hän opiskeli Pjotr Tšaikovskin ja Sergei Tanejevin johdolla. Vuonna 1887 Kastalski sai nimityksen pianonsoiton opettajaksi Kirkkolaulun synodaalikouluun. Hän toimi instituutiossa eri tehtävissä ja eteni vuonna 1910 Synodaalikoulun ja -kuoron johtajaksi. Vuonna 1918 bolševikit sulkivat instituution, mutta Kastalski jatkoi sen korvanneen Kansan kuoroakatemian johtamista, kunnes se suljettiin vuonna 1923. Vuodesta 1922 Kastalski toimi Moskovan konservatorion professorina.

Kastalskia pidettiin uuden, venäläiskansallisen kirkkomusiikin tyylin perustajana. Hänen sävellystuotantonsa koostuu enimmäkseen hengellisistä kuoroteoksista ja kansanlaulusovituksista kuorolle.  Muuhun tuotantoon kuuluu muun muassa ooppera *Klara Militš* (1907, esitettiin Zimin-oopperassa 1916).

## Lähteet

## Aiheesta muualla
* IMSLP: nuotteja
Tjatšivin piiri

**Tjatšivin piiri** () on hallinnollinen piiri Ukrainan länsiosassa Taka-Karpatian alueella. Tjatšivin piiri rajoittuu idässä Rah’ivin piiriin, etelässä Romaniaan, lännessä H’ustin piiriin, sekä pohjoisessa  Ivano-Frankivskin alueeseen (Kalušin piiri ja Nadvirnan piirit). Piirin hallinnollinen keskus on Romanian vastaisella rajalla sijaitseva Tjatšivin pikkukaupunki (8&nbsp;943 as., 2021).

Tjatšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Tjatšivin piiri säilyi kutakuinkin ennallaan; pinta-alaksi tuli 1&nbsp;873,9 neliökilometriä. 

Ukrainan tilastokeskus arvioi Tjatšivin piirin väkiluvuksi 184&nbsp;532 (1.1.2021). Pääosa asukkaista asuu maaseutukylissä, sillä kaupunkilaisiksi luokiteltiin vain  prosenttia piirin asukkaista (44&nbsp;941 as.). He asuivat joko piirin ainoassa kaupungissa Tjatšivissa tai jossain viidestä kaupunkityyppisestä taajamasta. 


Tyachiv, Zakarpats'ka oblast, Ukraine - panoramio - tokarivan.jpg|Tjatšivin hallintorakennuksia.
Church in Tiachiv (5674).jpg|Kirkko Tjatšivissa.
Церква Успіння Божої Матері в с.Красна (3).jpg|Kirkko Krasnan kylässä.
Nyznia Apsha.jpg|Nyžnja Apšan kylä.
Дерев'яна церква в селі Нижня Апша..jpg|Nyžnja Apšan kyläkirkko.


## Lähteet

## Aiheesta muualla
Odd Eriksen

**Odd Eriksen** (11. maaliskuuta 1955 Alstahaug – 11. helmikuuta 2023) oli norjalainen työväenpuolueen poliitikko. Hän toimi Norjan elinkeinoministerinä vuosina 2005–2006 ja istui suurkäräjillä vuosina 1993–2001.

Eriksen menehtyi pitkäaikaiseen sairauteen 67-vuotiaana helmikuussa 2023.
## Yksityiselämä
Syyskuussa 2004 Eriksen onnistui yhdessä toisen matkustajan kanssa taltuttamaan lentokonekaapparin Kato Airin lennolla Narvikista Bodøhön.  Algerialaismies oli hyökännyt lentäjien kimppuun kirveen kanssa ja yrittänyt syöstä koneen alas. Mies tuomittiin 15 vuoden vankeuteen ja lähetettiin vuonna 2014 kotimaahansa.
## Lähteet

## Aiheesta muualla
* ''Odd Eriksen'' Norjan suurkäräjien verkkosivuilla
Emilia Kangas

**Emilia Sofia Tuulikki Kangas** (s. 10. elokuuta 2001 Nurmo) on suomalainen kuulantyöntäjä. Hän edustaa Kuortaneen Kuntoa ja häntä valmentavat Hannu Kangas ja Ahti Arokallio. Vuosina 2010–2023 hän edusti Seinäjoen Seudun Urheilijoita.

Kalevan kisoissa 2024 ja 2025 Kangas voitti SM-kultaa. Sitä ennen hän oli sijoittunut Kalevan kisoissa neljänneksi vuosina 2021, 2022 ja 2023. Sisäratojen SM-kilpailuissa hän on saavuttanut kultaa 2025 ja 2026, hopeaa 2024 ja pronssia 2022.

Kangas saavutti pronssia alle 23-vuotiaiden EM-kilpailuissa 2023. Saman ikäluokan EM-kilpailuissa 2021 hän jäi karsinnassa ilman tulosta. Hän karsiutui loppukilpailusta Budapestin MM-kilpailuissa 2023. Rooman EM-kilpailuissa 2024 hän selvisi finaaliin, jossa oli 12:s. Apeldoornin sisäratojen EM-kilpailuissa 2025 hän karsiutui loppukilpailusta. Hän karsiutui loppukilpailusta myös Tokion MM-kilpailuissa 2025 tuloksella 18,07. Toruńin MM-hallikilpailuissa 2026 hän sijoittui 13:nneksi tuloksella 17,05.

Aikuisten maaottelussa Kangas kilpaili ensimmäisen kerran 2021. Parhaimmillaan hän on sijoittunut kolmanneksi Suomi–Ruotsi-maaottelussa 2023.

Kangas työnsi ulkoratojen ennätyksensä 18,42 Belgradissa 7. elokuuta 2025. Sisäradoilla hän työnsi kaikkien aikojen parhaan suomalaistuloksen 18,13 Tampereella 21. tammikuuta 2026 ja paransi tulokseen 18,27 SM-hallikisoissa Espoossa 28. helmikuuta 2026.

Emilia Kankaan valmentaja Hannu Kangas on hänen isänsä. Hänen siskonsa Jenni on arvokisaedustuksia ja universiadi-pronssia saavuttanut keihäänheittäjä.

## Lähteet
Essi Niskala

**Essi Maria Niskala** (s. 24. toukokuuta 2005 Oulu) on suomalainen pika- ja aitajuoksija, jonka päälajit on 100 ja 400 metrin aitajuoksut. Hän edustaa Kuivasjärven Auraa ja häntä on valmentanut Anne Karvinen-Poutanen.

Niskala saavutti Jerusalemin alle 18-vuotiaiden EM-kilpailuissa 2022 hopeaa 100 metrin aitajuoksussa ajalla 13,29. Hän karsiutui saman lajin välierissä alle 20-vuotiaiden EM-kilpailuissa 2023. Liman alle 20-vuotiaiden MM-kilpailuissa 2024 hän karsiutui 400 metrin aitajuoksun välierissä. Bergenin alle 23-vuotiaiden EM-kilpailuissa 2025 hän karsiutui 100 metrin aitajuoksun välierissä.

Niskala voitti sisäratojen SM-kilpailuissa kultaa 300 metrin aitajuoksussa Kuopiossa 2022 Suomen ennätys -ajalla 40,57. Samojen kisojen 60 metrin juoksussa hän oli neljäs. Hän saavutti pronssia 300 metrin aidoissa 2024 ja viestissä 2025. Kalevan kisoissa hän on sijoittunut parhaimmillaan viidenneksi 400 metrin aitajuoksussa 2021 ja 2025. Viestijuoksun SM-kilpailuissa hän on saavuttanut 4&nbsp;×&nbsp;100&nbsp;metrin aitajuoksun sekaviestissä hopeaa 2025. Lisäksi Niskala on saavuttanut 13 henkilökohtaista mitalia nuorten SM-kilpailuissa. 

Niskala juoksi 100 metrin aitajuoksuennätyksensä 13,32 Espoossa 1. elokuuta 2025 ja 400 metrin aitajuoksuennätyksensä 57,70 Oulussa 13. elokuuta 2025. 60 metrin aidat hän on juossut hallissa aikaan 8,32 (2025).

## Lähteet
Kirkkoherranvirasto

**Kirkkoherranvirasto** () on Suomessa seurakunnan tai seurakuntayhtymän ylläpitämä virasto, joka hoitaa lakisääteisiä tehtäviä, kuten kirkonkirjojen pitoa, sekä seurakunnan toiminnallisia tehtäviä, kuten kirkollisten toimitusten varauksia ja puhelinvaihteen hoitamista. Kirkkoherranvirastoa hoitaa useimmiten toimistosihteeri tai toimistonhoitaja. Kirkkoherranvirastoa ei pidä sekoittaa seurakuntatoimistoon. Seurakuntatoimiston tehtävät ovat samat kuin kirkkoherranviraston lukuun ottamatta kirkonkirjojen hoitoa.

## Kirkkoherranviraston tehtävät
Kirkkoherranviraston tehtävistä säädetään kirkkolain 16 luvussa ja kirkkojärjestyksen 16 luvussa. Näihin tehtäviin kuuluu tärkeimpänä kirkonkirjojen pitäminen eli erikseen säädetyt väestötietojärjestelmän viranomaistehtävät ja tietopalvelutehtävät. Lisäksi kirkkoherranviraston tehtäviin kuuluvat väestörekisteriarkiston käyttö ja ylläpito, kirkollisten toimitusten varausjärjestelmän hoito, seurakunnan tai seurakuntayhtymän puhelinvaihteen hoito sekä usein myös kirkkoherran tai lääninrovastin sihteerin tehtävät. Sopimuksen mukaan kirkkoherranvirastolla voi olla myös vastuu muun muassa seurakunnan tai seurakuntayhtymän IT-tukihenkilötoiminnoista ja muista sähköisistä järjestelmistä, joita yksikössä käytetään. Tällaisia järjestelmiä voivat olla esimerkiksi sähköiset hautausjärjestelmät ja kiinteistöjärjestelmät.

Myös esimerkiksi virkatodistukset, sukuselvitykset ja sukututkimukset kuuluvat seurakunnan kirkkoherranviraston tehtäviin.

### Kirkonkirjat
Kirkonkirjoja ovat uskontokuntien jäsenrekistereistä annetussa laissa (614/1998) tarkoitettu seurakunnan jäsenrekisteri, luettelot kastetuista, rippikoulun käyneistä, konfirmoiduista sekä henkilöistä, joiden avioliiton esteistä on toimitettu tutkinta, avioliittoon vihityistä, kuolleista ja haudatuista, muuttaneista sekä kirkosta eronneista ja kirkkoon liittyneistä sekä ennen edellä mainitun lain voimaantuloa pidetty seurakunnan kirkollinen väestörekisteri ja siihen kuuluvat asiakirjat. Kirkkoherranviraston tavoitteena on hoitaa kirkkoherran määräyksestä laissa säädetyt ja uskotut tehtävät ajantasaisesti ja seurakunnalle tarkoituksenmukaisella tavalla. Kirkkoherra on kirkkoherranvirastossa toimivien viranhaltijoiden ja työntekijöiden esimies. Lähiesimiehenä voi toimia siihen tehtävään erikseen määrätty viranhaltija.

## Lähteet
Vilma Väliharju

**Vilma Viktoria Väliharju** (s. 28. huhtikuuta 2004 Pirkkala) on suomalainen aitajuoksija. Hän edustaa Tampereen Pyrintöä ja häntä valmentaa Timo Väliharju.

Väliharju on saavuttanut sisäratojen SM-kilpailuissa hopeaa 60 metrin aitajuoksussa 2022 ja pronssia viisiottelussa 2024. Kalevan kisoissa hän on sijoittunut parhaimmillaan 100 metrin aitajuoksussa kuudenneksi 2021 ja 400 metrin aitajuoksussa kuudenneksi 2023.

Väliharju karsiutui 100 metrin aitajuoksun välierissä alle 20-vuotiaiden MM-kilpailuissa 2022 ja 400 metrin aitajuoksun alkuerissä alle 20-vuotiaiden EM-kilpailuissa 2023.

Väliharju juoksi 100 metrin aitajuoksuennätyksensä 13,63 Calissa 5. elokuuta 2022 ja 400 metrin aitajuoksuennätyksensä 59,56 Lahdessa 30. heinäkuuta 2023. 60 metrin aidat hän on juossut hallissa parhaimmillaan aikaan 8,35 Tampereella 14. tammikuuta 2023.

## Lähteet
Siiri Siirtola

**Siiri Siirtola** (s. 4. toukokuuta 2005) on suomalainen pika-aitajuoksija. Hän edustaa Helsingin Kisa-Veikkoja.

Siirtola on saavuttanut sisäratojen SM-kilpailuissa pronssia 60 metrin aitajuoksussa 2022.

Siirtola juoksi 60 metrin aitajuoksuennätyksensä 8,53 s Kuopion SM-hallikilpailuissa 20. helmikuuta 2022.

## Lähteet
Suella Braverman

**Sue-Ellen Cassiana ”Suella” Braverman** (os. **Fernandes**; s. 3. huhtikuuta 1980) on brittiläinen konservatiivipuolueen poliitikko, joka on toiminut Yhdistyneen kuningaskunnan alahuoneen jäsenenä vuodesta 2015. Hän toimi maan sisäministerinä syyskuusta lokakuuhun 2022 ja jälleen lokakuusta marraskuuhun 2023. Aiemmin hän on toiminut Englannin ja Walesin sekä Pohjois-Irlannin kruununjuristina () vuosina 2020–2022.

## Elämä

Bravermanin intialaistaustaiset vanhemmat muuttivat Britanniaan 1960-luvulla Keniasta ja Mauritiukselta. Hänen äitinsä Uma Fernandes oli mauritiuksentamilihinduja joka oli sairaanhoitaja sekä Brentin kaupunkipiirin valtuutettu ja konservatiivien ehdokas Brent Eastin vaalipiirin täytevaalissa 2003, ja hänen isänsä Christie Fernandes on kristitty goalaistaustainen  joka yöskenteli asuntoyhdistyksen palveluksessa. 

Braverman syntyi Lontoon Harrow’ssa ja kasvoi Wembleyssä. Hän opiskeli oikeustiedettä Queen’s Collegessa Cambridgen yliopistossa ja toimi yliopiston konservatiiviyhdistyksen puheenjohtajana. Hän opiskeli myös eurooppaoikeutta ja Ranskan lakia Panthéon-Sorbonnen yliopistossa Ranskassa ja valmistui maisteriksi.

Bravermanista tuli laillistettu asianajaja Englannissa ja Walesissä vuonna 2005. Asianajajana hän erikoistui kauppaoikeuteen, hallinto-oikeuteen, maahanmuuttoasioihin ja kaavoitukseen. Englannin ja Walesin lisäksi hän on laillistettu asianajaja New Yorkin osavaltiossa Yhdysvalloissa.

Braverman oli ensimmäisen kerran ehdolla vuoden 2005 parlamenttivaaleissa Leicester Eastin vaalipiirissä, mutta hävisi työväenpuolueen Keith Vazille. Hän oli myös ehdolla vuoden 2012 Lontoon kaupunginvaltuuston vaaleissa konservatiivipuolueen listalla, muttei tullut valituksi.

Hänet valittiin alahuoneeseen vuoden 2015 parlamenttivaaleissa Farehamin vaalipiiristä 56,1 prosentin ääniosuudella.

Vuoden 2016 EU-kansanäänestyksessä Braverman kannatti brexitiä eli Yhdistyneen kuningaskunnan eroa Euroopan unionista. Hän toimi brexitä kannattavista konservatiivipuolueen kansanedustajista koostuvan European Research Group -ryhmän puheenjohtajana, kunnes tammikuussa 2018 hänet nimitettiin brexit-ministeriöön parlamentaariseksi alivaltiosihteeriksi. Hän erosi virasta marraskuussa 2018 vastalauseena pääministeri Theresa Mayn neuvottelemalle brexit-sopimukselle.

Helmikuussa 2020 Braverman nimitettiin Englannin ja Walesin sekä Pohjois-Irlannin kruununjuristiksi (). Syyskuussa 2022 pääministeri Liz Truss nimitti Bravermanin sisäministeriksi. Hän erosi tehtävästään rikottuaan ministerien toimintaohjeita.

Braverman oli sisäministeri Rishi Sunakin hallituksesa lokakuusta 2022 marraskuuhun 2023. Kausi keskeytyi, kun Bravermanin katsottiin syyttäneen poliisia Palestiinaa koskevien mielenosoitusten puolueellisesta käsittelystä.

Braverman kuuluu Buddhalaiseeen Triratna yhteisöön ja on vannonut kansanedustajan valansa käsi Dhammapadalla.

## Lähteet
Erika Utriainen

**Erika Maria Utriainen** (s. 15. lokakuuta 1986 Kemi) on suomalainen keskimatkojen juoksija. Hän edustaa Veitsiluodon Kisaveikkoja ja häntä valmentaa Vili Kesti. Vuoteen 2015 saakka häntä valmensi Kari Utriainen.

Utriainen on saavuttanut  sisäratojen SM-kilpailuissa pronssia 800 metrin juoksussa  2022. Kalevan kisoissa hän on sijoittunut samalla matkalla parhaimmillaan seitsemänneksi 2021. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä kultaa 2018 ja 2020, hopeaa 2016 ja 2021 sekä pronssia 2019.

Utriainen juoksi 800 metrin ennätyksensä 2.08,83 Kuopion SM-hallikilpailuissa 20. helmikuuta 2022.

## Lähteet
Silja Andersson

**Silja Aurora Andersson** (s. 30. marraskuuta 2003 Vantaa) on suomalainen seiväshyppääjä. Hän edustaa Esbo Idrottsföreningiä, ja häntä valmentaa hänen isänsä Björn Andersson.

Andersson sijoittui yhdeksänneksi Tallinnan alle 20-vuotiaiden EM-kilpailuissa 2021. Aikuisten maaottelussa hän kilpaili ensimmäisen kerran pohjoismaisessa hallimaaottelussa 2022. Hän sijoittui kuudenneksi Calin alle 20-vuotiaiden MM-kilpailuissa 2022. Espoon alle 23-vuotiaiden EM-kilpailuissa 2023 Andersson sijoittui jaetulle kuudennelle sijalle ennätystään 430 cm sivunneella tuloksella.

Ensimmäisissä aikuisten arvokisoissaan Rooman EM-kilpailuissa 2024 Andersson jäi karsintakilpailussa ilman tulosta.

Andersson on saavuttanut sisäratojen SM-kilpailuissa kultaa 2024 sekä pronssia 2022, 2023 ja 2025. Kalevan kisoissa hän on sijoittunut parhaimmillaan pronssille 2024.

Andersson hyppäsi ennätyksensä 431 cm Tampereella sisäratojen SM-kilpailuissa 2024. Ulkoradoilla hän on hypännyt parhaimmillaan 430 cm, ensimmäisen kerran kesäkuussa 2023.

Myös Silja Anderssonin sisar Saga Andersson on seiväshyppääjä.

## Lähteet
Argonaut Games

**Argonaut Games**, myös nimellä **Argonaut Software** oli brittiläinen pelitalo. Yrityksen perusti Jez San 1980-luvulla ja sillä oli enimmillään 300 työntekijää. Yritys lopetti toimintansa vuonna 2004. Yrityksen perustaja Jez San kehitti muun muassa pelin *[[Starglider]]*. Yritys oli kehittämässä Super FX -piiriä Super Nintendo Entertainment Systemille sekä *[[Starwing]]* -peliä (*Star Fox* -sarjan ensimmäinen peli).

## Lähteet
Rantalinna (Ruokolahti)

**Rantalinna** on Ruokolahdella Saimaan rannalla sijaitseva huvila, joka on toiminut myös hotellina. Jugendtyylinen huvila on viipurilaisen juristin Fritz Wiikin rakennuttama vuonna 1912, ja sen on suunnitellut viipurilainen arkkitehti Axel Gyldén.

Romanovien perheeseen kuuluneesta prinssi Alexander Oldenburgista tuli Rantalinnan omistaja vuonna 1915. Venäjän vallankumouksen aikoihin prinssi pakeni vaimonsa kanssa Suomeen. Vuonna 1918 linnasta tuli Oldenburgin perheen pysyvä koti ja Oldenburg toi Ruokolahdelle koko 36 henkisen palveluskuntansa, Rolls-Royce -autonsa ja höyrylaivansa. Prinssi asui Ruokolahdella useita vuosia, kunnes muutti Ranskaan vuonna 1929. Prinssi myi Rantalinnan vuonna 1929 Suomen Konduktöörien yhdistys ry:lle. Vuosikymmenten ajan Rantalinna toimi konduktöörien sekä heidän perheidensä lepokotina ja kaikille avoimena hotellina sekä ravintolana.

Vuonna 2008 alueen hotelleineen osti pietarilainen liikemies Ramis Deberdejev. Hän kunnosti Rantalinnan museoviraston ohjauksessa ja alkuperäistä sisustusta säilytettiin mahdollisimman paljon. Deberdejev harjoitti Rantalinnassa hotellitoimintaa ja suunnitteli myös kylpylän perustamista. Vuonna 2018 Deberdejev yritti myydä Rantalinnaa, hintapyyntönä 6,5 miljoonaa euroa. Hintaan sisältyivät myös muun muassa entinen tohtorinhuvila, yksityinen kappeli, kaksi rantasaunaa, kesäpaviljonki sekä uimalaiturit ja historiallinen uimahuone.

## Lähteet
Ukrainan rekisteröityneet kasakat

**Ukrainan rekisteröityneet kasakat** () on ukrainalainen järjestö, joka edustaa maan kasakkaperinteitä. Nykyisessä muodossaan järjestö on perustettu vuonna 2002. Ensimmäiseksi hetmaniksi valittiin Anatoli Ševtšenko.

Järjestö on vuodesta 2004 lähtien toimittanut *[[Ukrajinska kozatska]]* -nimistä lehteä. Sen nykyinen päätoimittaja on Dmytro Hrihorenko.

## Lähteet
Magne Landrø

**Magne Landrø** (24. elokuuta 1937 Trondheim, Norja – 10. maaliskuuta 2022 Lillestrøm, Norja) oli norjalainen ampuja. Landrø kilpaili Rooman kesäolympialaisissa 1960 ja Tokion kesäolympialaisissa 1964.

## Lähteet
Neea Käyhkö

**Neea Melissa Karoliina Käyhkö** (s. 17. tammikuuta 2002 Savonlinna) on suomalainen yleisurheilija, jonka päälaji on seitsenottelu. Hän edustaa Savonlinnan Rientoa ja häntä valmentaa Joni Jäntti.

Käyhkö sijoittui vuonna 2021 seitsenottelussa kuudenneksi Tallinnan alle 20-vuotiaiden EM-kilpailuissa ja kahdeksanneksi Nairobissa käydyissä saman ikäluokan MM-kilpailuissa. Aikuisten maaottelussa hän kilpaili ensimmäisen kerran 2022.

Käyhkö on saavuttanut Kalevan kisoissa seitsenottelussa kultaa vuonna 2023, hopeaa vuonna 2022 ja pronssia 2024. Sisäratojen SM-kilpailuissa hän on saavuttanut hopeaa viisiottelussa 2022 ja 2023.

Espoon alle 23-vuotiaiden EM-kilpailuissa heinäkuussa 2023 Käyhkö oli sijalla 13 keräten 5581 pistettä.

Käyhkö teki seitsenotteluennätyksensä 5600 pistettä Joensuussa 5.–6. elokuuta 2022. Halliviisiottelussa hänen ennätyksensä on 4220 pistettä (Helsinki 19.2.2023). Pituusennätyksensä 631 cm hän hyppäsi Tallinnassa 16. heinäkuuta 2021. Korkeutta hän on hypännyt parhaimmillaan 188 cm Vaasassa 26. elokuuta 2022.

## Lähteet
Linnea Vihonen

**Linnea Kerttu Alice Vihonen** (s. 1985) on suomalainen kokki. Hän on esiintynyt useissa ruoka-aiheisissa televisio-ohjelmissa kuten ''Mitä tänään syötäisiin?'' ja *[[Kokkisota]]*. Vihonen on valmistunut kokiksi ravintolakoulu Perhosta vuonna 2012. Hän on työskennellyt muun muassa helsinkiläisen Yes Yes Yes -ravintolan keittiömestarina.

Vihonen vieraili *[[MasterChef Suomi: Professionals]]issa* sen toisessa jaksossa. Vihonen oli myös mukana *[[Hengaillaan (televisiosarja)|Hengaillaan]]*-ohjelman toisella kaudella.

## Lähteet

## Aiheesta muualla
* Linnea Vihosen kotisivut
Randolphin piirikunta (Pohjois-Carolina)

**Randolphin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 144&nbsp;171 vuonna 2020. Piirikunnan hallintokeskus on Asheboron kaupunki. Piirikunta on perustettu vuonna 1779.

## Väestö
Vuonna 2020 Randolphin piirikunnan 144&nbsp;171 asukkaasta valkoisia oli 88,8&nbsp;%, mustia 6,6&nbsp;%, aasialaisia 1,5&nbsp;% ja alkuperäisasukkaita 1,2&nbsp;%. Vuonna 2019 12,5&nbsp;% asukkaista puhui kotonaan jotain muuta kieltä kuin englantia ja 6,2&nbsp;% asukkaista oli syntynyt ulkomailla.

## Kuvia piirikunnasta

Kuva:Randolph County Courthouse 2013-09-21 18-10-00.jpg|Randolphin piirikunnan vanha oikeustalo.
Kuva:Asheboro municipal building.jpg|Asheboron kaupungin hallinnon rakennus.


## Lähteet

## Aiheesta muualla
Yusuf Demir

**Yusuf Demir** (s. 2. kesäkuuta 2003) on itävaltalainen jalkapalloilija, joka on pelannut Itävallan Bundesliigan Rapid Wienin ja Itävallan maajoukkueen laitahyökkääjänä. 

## Varhainen elämä
Demir syntyi 2. kesäkuuta 2003 Wienissä, Itävallassa turkkilaisille vanhemmille, ja hänen sukujuurensa ovat Trabzonissa Turkissa.

## Seuraura

### Rapid Wien
26. toukokuuta 2019 Demir allekirjoitti ammattilaissopimuksen Rapid Wienin kanssa. Demir teki ammattilaisdebyyttinsä Rapid Wienissä voittaessaan Admiran 3–0 liigassa 14. joulukuuta 2019. 15. syyskuuta 2020 Demir teki maalin Rapid Wienille 2:ssa. –1 tappio Gentiä vastaan ​​UEFA:n Mestarien liigan kolmannella karsintakierroksella, 17 vuoden, kolmen kuukauden ja 13 päivän ikäisenä, ja hänestä tuli nuorin itävaltalainen maalintekijä vuoden 1994 Gerd Wimmerin jälkeen, 17 vuoden, kymmenen kuukauden ja 27 päivän ikäisenä.

### Barcelona
Heinäkuussa 2021 FC Barcelona ilmoitti allekirjoittaneensa Demirin kauden mittaisella lainalla Rapid Wieniltä 500&nbsp;000 eurolla ja optiolla tehdä muutto pysyväksi tulevaisuudessa vielä 10 miljoonalla eurolla.

31. elokuuta 2021 Barcelona rekisteröi Demirin pelaamaan La Ligassa ykköspelaajana sen jälkeen, kun hänet oli aiemmin ilmoitettu reserviin. Hänelle luovutettiin pelinumero 11, joka kuului aiemmin Ousmane Dembélélle.

Laina irtisanottiin 13. tammikuuta 2022 ja Demir palasi Itävaltaan.

### Galatasaray
Vuonna 2022 Demir siirtyi Turkkiin Galatasaray SK:hon. Sieltä hänet lainattiin Baseliin.

## Maajoukkueura
Demir on Itävallan nuorten kansainvälinen pelaaja. Hän debytoi Itävallan maajoukkueessa voitolla 3–1 vuoden 2022 jalkapallon MM-kisojen karsinnoissa Färsaaria vastaan ​​28. maaliskuuta 2021.

## Lähteet
Akshara Haasan

**Akshara Haasan** (; ; s. 12. lokakuuta 1991 Madras, Tamil Nadu, Intia) on intialainen näyttelijä, joka työskentelee tamilin- ja hindinkielisissä elokuvissa. Hän on näyttelijä Kamal Haasanin ja näyttelijä Sarikan nuorempi tytär sekä näyttelijä Shruti Haasanin sisar. Hän aloitti uransa apulaisohjaajana ennen kuin teki ensiesiintymisensä hindinkielisessä draamaelokuvassa *[[Shamitabh]]* (2015) ja näytteli myöhemmin muun muassa tamilinkielisessä toimintatrillerissä *[[Kadaram Kondan]]* (2019).

## Filmografia

## Verkkosarjat

## Lähteet

## Aiheesta muualla
Martti Ruola

**Martti Olavi Ruola** (8. heinäkuuta 1917 Kustavi – 18. syyskuuta 1988 Turku) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.

Ruolan vanhemmat olivat maanviljelijä Jalmari Taavetti Ruola ja emäntä Aksa Laiho ja puoliso vuodesta 1946 Anni Aleksandra Saarinen. Ruola kävi kansakoulun ja työskenteli sitten erilaisissa tehtävissä. Opiskeltuaan Tampereen teknillisessä oppilaitoksessa hän valmistui talvisodan jälkeen keväällä 1941 rakennusmestariksi. Myös jatkosotaan osallistunut Ruola teki sotien jälkeen rakennusalan töitä, kunnes ryhtyi veljensä Urho Ruolan kanssa  urakoimaan rakennuksia vuonna 1947. Rakennustoimisto Ruolasta, myöhemmin Rakennus-Ruola, kehittyi veljesten johdossa Suomen merkittävimpiä rakennusalan yrityksiä ja elementti- ja aluerakentamisen edelläkävijöitä. Vuonna 1964 teollisuusneuvoksen arvonimen saanut Martti Ruola myi omistuksensa rakennusyhtiöstä vuonna 1981 Urho Ruolalle ja tämän pojalle, mutta toimi vielä senkin jälkeen rakennusalalla. Hän oli myös aktiivinen rakennusalan ja työnantaja- sekä rakennusmestareiden järjestöissä. Sotilasarvoltaan Ruola oli reservin ylikersantti (1967).

## Lähteet
Matis Toome

**Matis Toome** (s. 25. heinäkuuta 1975 Keava, Raplamaa, Viro) on virolainen kilpatanssija, kansainvälisen kategorian kilpatanssituomari ja tanssinopettaja.

## Koulutus ja tanssialainen toiminta
Kehtnan peruskoulun ja Raplan lukion jälkeen opiskeli Tallinnan yliopistossa, mistä hän valmistui vuonna 1997 kandidaattitutkinnolla tanssijana, koreografina ja tanssiohjaajana. Vuonna 2006 suoritti hän Tallinnan yliopistossa taiteen maisterin tutkinnon.

Toome aloitti tanssiharjoittelunsa 11-vuotiaana tanssiseura Alemanassa, jossa hänen ohjaajansa olivat Rauno ja Kristina Ilo sekä Aavo Lossmann. Myöhemmin hän edusti tanssiseura Revalia opisekellessaan Ison-Britannian ja Norjan valmentaijen johdolla. Vuonna 1995 hänestä tuli ammattikilpatanssija.

Vuosina 1995-2010 hän oli valmentajana Revalia-tanssikoulussa. Vuodesta 1995 lähtien hän on työskennellyt tanssivalmentajana Virossa ja vierailevana valmentajana Suomessa, Hongkongissa, Etelä-Koreassa, Itävallassa, Latviassa ja muualla.

Vuonna 1996 hän suoritti tanssinopettajan tutkinnon Viron tanssinopettajien liitossa.

Vuodesta 1997 lähtien hän on toiminut korkeimman kansainvälisen ammattilaisluokan tuomarina.

Vuodesta 2001 hän on ollut Viron tanssiurheiluliiton ja vuodesta 2007 WDSF:n tuomari.

Vuodesta 2007 hän on ollut kansainvälisen ammattitanssijoita ja tanssinopettajia yhdistävän organisaation World Dance Councilin (WDC) tanssiopettajien kouluttaja ja tarkastaja Virossa.

Viron olympiakomitea on myöntänyt hänelle korkeimman, 8. kategorian mestarivalmentajan ammattitodistuksen.

Vuodesta 2010 hän on ollut Viron tanssiopettajien liiton johtokunnan jäsen ja tanssiopettajien kouluttaja sekä vuodesta 2014 liiton puheenjohtaja.

Vuonna 2011 hän perusti tanssikoulun Tantsumeka, jonka johtaja ja päävalmentaja hän on.

Vuosina 2014–2016 hän oli Viron tanssiurheilunliiton johtokunnan jäsen ja 2016–2020 Viron olympiakomitean jäsen.

Koreografina Matis Toome on ohjannut 2004 tanssielokuvan *Unelman pyydystäjä* sekä tanssiesitykset elokuvissa *Kultainen ranta* vuonna 2006 ja *Elävät kuvat* vuonna 2013. Vuonna 2005 hänestä valmistui muotokuva Viron television sarjassa *Tour de Danse*. 
 
## Saavutukset
Vuosina 1992 ja 1993 Matis Toome voitti, parinaan Maris Tõniste, ja vuonna 1994, parinaan Helen Klandorf, nuorten Viron-mestaruuden vakiotansseissa ja kymppitansseissa. Vuonna 1994 nuorten MM-kilpailuissa, parinaan Helen Klandorf, hän sijoittui kahdeksanneksi.

Vuosina 1995-2002 Toome oli ammattitanssija, parina Helen Klandorf. He edustivat Viroa monissa MM- ja EM-kilpailuissa. Vuoden 1997 vakiotanssin MM-kilpailuissa hänen sijoituksensa oli 14.–15., vuonna 1998 17.-18., vuonna 1999 yhdeksäs ja vuonna 1999 EM-kilpailuissa viides.

Vuosina 1996, 1997 ja 1998 hän voitti M/S Viking Cinderella-cupmestaruuden. Suomen avoimissa mestaruuskilpailuissa vuonna 1997 hän tuli ykköseksi ja 1998 kakkoseksi. 1998 hän voitti Rumba-cup kilpailun.
 
Matis Toome on monesti valittu Viron parhaaksi tanssivalmentajaksi.

## Yksityiselämä
Matis Toome on vuodesta 2001 lähtien ollut naimisissa Liina-Liis Liiv-Toomen kanssa. Parilla on kolme lasta. 

## Lähteet
Soulfly (albumi)

**Soulfly** on samannimisen yhtyeen debyyttialbumi, joka julkaistiin 21. huhtikuuta 1998.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#  
# 

## Lähteet

## Aiheesta muualla
* 
*
Taina Helve

**Taina Siviä Kaila** (o.s. *Helve*; 15. syyskuuta 1904 Helsinki – 7. marraskuuta 1969 Kokkola) oli suomalainen tanssija ja tanssinopettaja.

Taina Helven vanhemmat olivat toimittaja Anton Helve ja Hilda Maria (Maiju) Gerdt.

Taina Helve aloitti tanssijan uransa Maggie Gripenbergin oppilaana. Ensimmäisen oman näytäntönsä hän piti 16-vuotiaana maaliskuussa 1920 ja tämän jälkeen hän piti näytäntöjä aluksi kerran vuodessa ja sittemmin kerran kahdessa vuodessa. Helve teki 1920-luvulla kaksi opintomatkaa Saksaan ja esiintyi myös siellä Berliinissä. Helve teki 1920-luvulla kiertueita eri puolille Suomea ja hän toimi myös eri teattereissa operettien tanssiosuuksien järjestäjänä. Helve esiintyi myös itse parissa operetissa. Lisäksi Helve laati ja ohjasi naisten voimisteluohjelmia. Hän oli mallina kuvanveistäjä Into Saxelinin viiteen veistokseen, muun muassa Diana-veistokseen.

Taina Helve piti Helsingissä 1921–1930 omaa tanssikoulua, jossa opetettiin seuratansseja ja plastiikkaa. Hän muutti sittemmin Kokkolaan ja piti siellä tanssikoulua. Taina Helve oli naimisissa varatuomari Pekka Kailan kanssa ja he asuivat Kokkolassa Rantakadun varrella sijainneessa ns. Kailan talossa, joka oli rakennettu 1912.

## Lähteet

## Aiheesta muualla
* Tanssitaiteilija kertoo. Taina Helvettä haastatellaan, Kisakenttä, 01.11.1938, nro 18-19, s. 10, Kansalliskirjaston digitaaliset aineistot
Adam Brooks

**Adam Brooks** (s. 6. toukokuuta 1996 Winnipeg, Manitoba) on kanadalainen jääkiekkoilija, joka pelaa Saksan pääsarjassa DEL-liigajoukkue EHC Münchenissä. Hän on Toronto Maple Leafsin neljännen kierroksen varaus . Pelipaikaltaan Brooks on keskushyökkääjä.

## Ura
WHL-joukkue Regina Pats varasi Brooksin 25. pelaajana vuoden 2011 . Hän siirtyi Patsiin kaudeksi 2012-2013. Ensimmäisten kahden kauden ajan Brooksin tehot olivat vaisut, kunnes kaudella 2014-2015 hän voitti joukkueen sisäisen pistepörssin tehtyään 64 ottelussa tehot 30+32=62. Seuraavalla kaudella Brooks lähes kaksinkertaisti pistemääränsä tehtyään 72 ottelussa tehot 38+82=120. Tällä hän voitti koko liigan syöttö- sekä pistepörssit. Myös pudotuspeleissä syntyi tulosta, kun 12 ottelussa Brooks teki 23 pistettä. Toronto Maple Leafs varasi Brooksin  neljännellä kierroksella 92. pelaajana. Brooks jatkoi Patsissa vielä vuoden ajan ja toimi joukkueen kapteenina kaudella 2016-2017.

Kesäkuussa 2016 Brooks teki kolmivuotisen tulokassopimuksen hänet varanneen Toronto Maple Leafsin kanssa. Ensimmäisen ammattilaiskautensa 2017-2018 Brooks pelasi Maple Leafsin AHL-farmiseura Toronto Marliesissa, jossa teki tulokaskaudellaan 57 runkosarjaottelussa tehot 8+11=19 sekä 20 pudotuspeliottelussa tehot 2+4=6. Marlies voitti AHL:n mestaruuden. Sopimuksensa viimeisellä kaudella Brooks pääsi debytoimaan NHL:ssä. Ensimmäisessä ottelussaan 28. joulukuuta 2019 Brooks pelasi seitsemän vaihtoa ja sai yhteensä jääaikaa vain 4.50 minuuttia New York Rangersia vastaan. Hän teki ensimmäisen tehopisteensä saatuaan syöttöpisteen kolmannessa ottelussaan. Tämän jälkeen hän sai syöttöpisteen myös kahdessa seuraavassa ottelussa. Brooks pelasi yhteensä seitsemän NHL-ottelua ennen kuin hänet lähetettiin takaisin Marliesiin.

Maple Leafs solmi Brooksin kanssa toukokuussa 2020 kahden vuoden mittaisen jatkosopimuksen, jonka arvo oli 725 000 dollaria kaudessa. Kaudella 2020-2021 Brooks pääsi pelaamaan Maple Leafsin NHL-kokoonpanossa 11 runkosarjaottelua, joissa hän teki tehot 4+1=5. Lisäksi hän pelasi kaksi pudotuspeliottelua, joissa sai yhden kahden minuutin rangaistuksen.

Lokakuussa 2021 Montreal Canadiens poimi Brooksin Waivers-listalta. Noin kuukautta myöhemmin hän joutui uudelleen listalle, josta hänet tällä kertaa poimi Vegas Golden Knights. Ennen siirtoa Brooks pelasi Canadiensissa neljä ottelua saaden yhden syöttöpisteen. Pelattuaan seitsemän NHL- ja viisi AHL-ottelua Brooks joutui 16. helmikuuta jälleen waiver-listalle, josta hänet poimi sopimuksen alun perin hänen kanssaan tehnyt Maple Leafs. Kaksi päivää myöhemmin Brooks vaihtoi neljänteen seuraansa kauden 2021-2022 aikana, kun Winnipeg Jets poimi hänet.

## Tilastot

## Lähteet
* 

### Viitteet
Primitive (Soulflyn albumi)

**Primitive** on Soulflyn toinen studioalbumi, joka julkaistiin 26. syyskuuta 2000.
## Lähteet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet

## Aiheesta muualla
* 
*
Prophecy

**Prophecy** on Soulflyn neljäs studioalbumi, joka julkaistiin 30. maaliskuuta 2004.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Soundi: 

## Lähteet

## Aiheesta muualla
* 
*
Ahon kansakoulu

**Ahon kansakoulu** voi viitata seuraaviin:

* Ahon koulu, aiemmin Ahon kansakoulu, koulu Jalasjärvellä
* Ahon kansakoulu, koulu Vetelissä
Dark Ages

**Dark Ages** on Soulflyn viides studioalbumi, joka julkaistiin 4. lokakuuta 2005.
## Kappaleet
# 
# 
# 
# 
# 
# 
#  
# 
# 
# 
# 
# 
# 
# 
# 

## Arvostelut
* Imperiumi: 8½/10

## Lähteet

## Aiheesta muualla
* 
*
Conquer

**Conquer** on Soulflyn kuudes studioalbumi, joka julkaistiin 23. heinäkuuta 2008.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Max Cavalera - kitara, laulu
* Joe Nunez - rummut
* Marc Rizzo - kitara
* Bobby Burns - basso

## Arvostelut
* Imperiumi: 9+/10
* Soundi: 

## Lähteet

## Aiheesta muualla
* 
*
Annsi Bergh

**Annsi Bergh-Pfefer** (25. helmikuuta 1900 Helsinki – 18. syyskuuta 1932) oli suomalainen tanssija ja tanssinopettaja.

Annsi Bergh opiskeli rytmillistä voimistelua ja plastillista taidetanssia Maggie Gripenbergin oppilaana. Annettuaan ensimmäisen julkisen tanssinäytäntönsä 1920 yhdessä Mary Hougbergin ja Taina Helveen kanssa hän lähti 1921 Saksaan jatkamaan opintojaan Dresdenin lähelle sijainneessa Hellerau-opistossa. Hänestä tuli pian myös opiston opettaja ja tätä tehtävää hän hoiti vuoteen 1928 saakka. Vuosina 1928–1932 hän oli opettajana Hellerau–Laxenburg-koulussa. Bergh esiintyi myös tanssijana Tanztrio Hellerau-Laxenburg-ryhmässä sekä Suomessa että Saksassa ja hän teki lisäksi kiertueita muihin Euroopan maihin.

Annsi Bergh kuoli 32-vuotiaana syyskuussa 1932 sairastettuaan pitkään keuhkotautia. Hänet on haudattu Helsingissä Hietaniemen hautausmaalle.

## Kuvia

File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-1).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-2).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-3).tif


## Lähteet
Omen (Soulflyn albumi)

**Omen** on Soulflyn seitsemäs studioalbumi, joka julkaistiin 18. toukokuuta 2010.
## Kappaleet
# 
# 
# 
# 
# 
# 
# 
# 
# 
# 
# 
#  (Led Zeppelin cover) (Bonuskappale)
#  (Sepultura cover) (Bonuskappale)
#  (Excel cover) (Bonuskappale)

### DVD
# Blood Fire War Hate
# Sanctuary
# Prophecy
# Back To The Primitive
# Seek ‘N’ Strike
# Living Sacrifice
# Enemy Ghost
# Refuse/Resist
# Doom
# L.O.T.M.
# Molotov
# Drums
# Warmageddon
# Policia
# Unleash
# Roots Bloody Roots
# Eye For An Eye

## Arvostelut
* Imperiumi: 9/10
* Soundi: 

## Lähteet

## Aiheesta muualla
* 
*
3 (albumi)

**3** on Soulflyn kolmas studioalbumi, joka julkaistiin 25. kesäkuuta 2002.
## Lähteet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 9-/10
* Soundi: 

## Lähteet

## Aiheesta muualla
* 
*
Mary Hougberg

**Mary Agnes Hougberg** (27. lokakuuta 1898 Helsinki – 6. kesäkuuta 1964 Helsinki) oli suomalainen tanssija ja tanssinopettaja.

Mary Hougberg oli Maggie Gripenbergin oppilaana. Annettuaan ensimmäisen julkisen tanssinäytäntönsä 1920 yhdessä Annsi Berghin ja Taina Helveen kanssa hän opiskeli sitten Saksassa tanssia Hellerau–Laxenburgissa Rudolf Labanin ja Kurt Joossin johdolla. Hougberg piti 1920-luvulla tanssinäytöksiä Suomessa ja Keski-Euroopan maissa  Hellerau–Laxenburg-ryhmän mukana sekä yhdessä Suzanne Perrotet'n kanssa. Hänellä oli oma tanssikoulu Zürichissä Sveitsissä ja vuodesta 1932 alkaen hän piti tanssikoulua Helsingissä.

Hougberg kuoli vuonna 1964 Helsingissä ja hänet on haudattu Hietaniemen hautausmaalle.

## Kuvia

File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-1).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-2).tif
File:A scene from the dance performance of Annsi Bergh, Mary Hougberg and Marianne Pontan in 1924 (JOKAOT3hu01A-3).tif


## Lähteet

## Aiheesta muualla
* Mary Agnes Hougberg, Geneanet https://gw.geneanet.org/rafaelo?lang=en&p=mary+agnes&n=hougberg
Enslaved (Soulflyn albumi)

**Enslaved** on Soulflyn kahdeksas studioalbumi, joka julkaistiin 13. maaliskuuta 2012.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Max Cavalera - laulu ja kitara
* Marc Rizzo - kitara
* Tony Campos - basso ja taustalaulu
* David Kinkade - rummut
Lähde:

## Arvostelut
* Imperiumi: 9/10
* Kaaoszine: 9/10

## Lähteet

## Aiheesta muualla
* 
*
Greger

**Greger** on miehen etunimi, ruotsalainen muunnos kreikkalaisperäisestä nimestä Gregorius, joka merkitsee *valpasta*.  Nimi oli tässä muodossa yleisessä käytössä jo 1300- ja 1400-luvuilla.

Ruotsissa oli vuoden 2020 lopussa kaikkiaan 1179 Greger-nimistä henkilöä. Suomessa nimi oli Digi- ja väestötietoviraston tietojen mukaan annettu vuoden 2019 loppuun mennessä noin 320 henkilölle. Gregerin nimipäivä on suomenruotsalaisen kalenterin mukaan 12. maaliskuuta, paavi Gregorius I Suuren muistopäivänä.

## Tunnettuja Greger-nimisiä

* Greger Huttu, suomalainen autosimulaattorikilpailija
* Greger Nervander (s. 1951), suomalainen iskelmälaulaja

## Lähteet
Savages (Soulflyn albumi)

**Savages** on Soulflyn yhdeksäs studioalbumi, joka julkaistiin 30. syyskuuta 2013.

## Kappaleet
# 
# 
# 
# 
# 
# 
# 
# 
# 
# 
#  (bonuskappale)
#  (bonuskappale)

## Kokoonpano
* Max Cavalera - laulu & kitara
* Marc Rizzo - kitara
* Mike Leon - basso
* Zyon Cavalera - rummut

## Arvostelut
* Imperiumi: 8/10
* Kaaoszine: 9/10
* Soundi: 

## Lähteet

## Aiheesta muualla
* 
*
Hilda Gurney

**Hilda Carolyn Gurney** (s. 10. syyskuuta 1943 Los Angeles) on yhdysvaltalainen kouluratsastaja. Hän saavutti olympiapronssia joukkuekilpailussa vuonna 1976. Pan-Amerikan kisoissa hän voitti henkilökohtaisen mestaruuden ja joukkuemestaruuksia.

Gurney osallistui kaksiin olympialaisiin. Montrealissa 1976 hän saavutti joukkuekilpailussa pronssia Dorothy Morkisin ja Edith Masterin kanssa sekä sijoittui Keen-ratsullaan henkilökohtaisessa kilpailussa kymmenenneksi. Los Angelesissa 1984 hän oli samalla ratsulla joukkuekilpailussa kuudes ja henkilökohtaisessa kilpailussa neljästoista.

Gurney voitti Pan-Amerikan kisoissa henkilökohtaisessa kilpailussa kultaa San Josessa 1979. Joukkuekilpailussa hän voitti kultaa Méxicossa 1975 ja Caracasissa 1983 sekä kuului ensimmäiseksi sijoittuneeseen joukkueeseen myös San Josessa 1979 mutta tuolloin mitaleja ei jaettu liian vähäisen joukkuemäärän vuoksi. Henkilökohtaisessa kilpailussa hän sijoittui toiseksi Méxicossa 1975 ja Caracasissa 1983.

## Lähteet
Dorothy Morkis

**Dorothy Morkis** (s. 29. joulukuuta 1942 Boston) on yhdysvaltalainen kouluratsastaja. Hän saavutti olympiapronssia joukkuekilpailussa vuonna 1976. Pan-Amerikan kisoissa hän voitti joukkuekultaa ja saavutti henkilökohtaisen pronssin vuonna 1975.

Morkis sijoittui Montrealin olympialaisissa 1976 kouluratsastuksen henkilökohtaisessa kilpailussa Monaco-ratsullaan viidenneksi ja oli siten paras yhdysvaltalaisratsastaja edellään Sveitsin Christine Stückelberger ja kolme länsisaksalaista. Hän saavutti joukkuepronssia Hilda Gurneyn ja Edith Masterin kanssa.

## Lähteet
Éclairs sur l’au-delà...

**Éclairs sur l'au-delà...** () on ranskalaisen Olivier Messiaenin viimeiseksi jäänyt sävellys, vuosina 1988–1991 syntynyt yli tunnin kestävä teos 128-jäseniselle orkesterille. Se sai kantaesityksensä 5. marraskuuta 1992 New Yorkin Lincoln Centerissä, puolisen vuotta säveltäjän kuoleman jälkeen. Sävellyksen oli tilannut New Yorkin filharmonikot 150-juhlavuotensa kunniaksi, ja kantaesityksen johti Zubin Mehta.

Teoksesta julkaistiin tuoreeltaan useitakin levytyksiä. *Helsingin Sanomat* valitsi Myung-Whun Chungin johtaman Bastiljin oopperan orkesterin levytyksen (Deutsche Grammophon) yhdeksi vuoden 1994 parhaista. Jukka Isopuro kirjoitti arviossaan teoksen olevan luonteeltaan samanaikaisesti aluevaltaus ja seesteinen yhteenveto: ”Uutta Messiaenia on huumori, lintujen koomisen pöyhkeilevä laulu. Yhteenvetona Messiaen palaa pitkästä aikaa Turangalilan aistilliseen maailmaan. Ankaruus, hellyys ja hilpeys vuorottelevat jättiläisorkesterin tarkoin rajattuina ja yhdisteltyinä väreinä.”

## Osat
#*Apparition du Christ glorieux*
#*La constellation du [[Jousimies|Sagittaire]]*
#*[[Lyyrypyrstöt|L’oiseau-lyre]] et la ville-fiancée*
#*Les élus marqués du sceau*
#*Demeurer dans l’amour*
#*Les sept anges aux sept trompettes*
#*Et Dieu essuiera toute larme de leurs yeux*
#*Les étoiles et la gloire*
#*Plusieurs oiseaux des [[Elämän puu|arbres de vie]]*
#*Le chemin de l’invisible*
#*Le Christ, lumière du Paradis*

## Lähteet
Archangel

**Archangel** on Soulflyn kymmenes studioalbumi, joka julkaistiin 14. elokuuta 2015.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Max Cavalera - laulu, rytmikitara
* Marc Rizzo - soolokitara
* Igor Cavalera Jnr - basso
* Zyon Cavalera - rummut

## Arvostelut
* Imperiumi: 7/10
* Kaaoszine: 8-/10

## Lähteet

## Aiheesta muualla
* 
*
Edith Master

**Edith Louise Master** (25. elokuuta 1932 New York – 18. elokuuta 2013 New York) oli yhdysvaltalainen kouluratsastaja. Hän saavutti olympiapronssia joukkuekilpailussa vuonna 1976.

Master osallistui kolmiin olympialaisiin. Méxicossa 1968 hän sijoittui Helios-ratsullaan joukkuekilpailussa kahdeksanneksi ja henkilökohtaisessa kilpailussa 23:nneksi. Münchenissä 1972 hän oli Dahlwitz-ratsullaan joukkuekilpailussa yhdeksäs ja henkilökohtaisessa kilpailussa 19:s. Montrealissa 1976 hän saavutti 43-vuotiaana joukkuekilpailussa pronssia Hilda Gurneyn ja Dorothy Morkisin kanssa. Henkilökohtaisessa kilpailussa hän sijoittui Dahlwitzilla 14:nneksi.

Master asui pitkään Saksassa, jossa hän oli Heinz Lammersin valmennuksessa.

## Lähteet
Ester Naparstok

**Ester Naparstok** (myöh. *Goldstein*; myöh. *Rücker*; 7. elokuuta 1898 Tampere – 15. tammikuuta 1986) oli suomalainen tanssija, tanssinopettaja ja koreografi.

Ester Naparstokin Tampereella asunut perhe oli juutalaissyntyinen ja perhe puhui ruotsia kotikielenään. Hän opetteli Tampereella perinteisiä seuratansseja mutta ei halunnut lähteä Pietariin opiskelemaan balettia Mihail Fokinin oppilaana. Naparstok pääsi sitten Maggie Gripenbergin yksityisoppilaaksi ja sen kautta mukaan Gripenbergin tanssiryhmään. Hän opiskeli sittemmin ulkomailla Anna Behlen johdolla Tukholmassa, puolitoista vuotta Dalcroze-koulussa Genevessä Sveitsissä, balettia Pariisissa sekä Münchenissä tanssia Labanin, Boden, Lohelandin, Kentschnenin, Höyerin ja Steinwenderin kouluissa. Berliinissä Naparstok esiintyi RudoIf Labanin ryhmässä ja opiskeli siellä Viktor Gsovskyn johdolla. Hän esiintyi kiertueilla Saksassa Labanin ryhmän mukana ja omalla kiertueellaan yhdessä Maina Klaasin kanssa. Itävallassa Naparstok esiintyi Birkmeier-ryhmässä ja hän liittyi myös joksikin aikaa varieteehen mukaan. Suomessa Naparstok toimi 1920-luvulla välillä opettajana Helsingissä ja Tampereella ja hänen oppilaidensa joukossa olivat muun muassa voimistelulaitoksen johtaja Hilma Jalkanen, näyttelijä Elli Tompuri ja tanssija Irja Hagfors. Hän teki lisäksi laajan esiintymiskiertueen eri puolille Suomea. Naparstok erosi aviomiehestään säestäjä-pianisti Julius Goldsteinista vuonna 1933 ja avioitui arkkitehti Julius Rüeckerin kanssa.

Naparstok palasi Suomeen 1939 ja hän oli sitten tanssinopettajana Tampereella ja toimi koreografina teatterissa. Hän suunnitteli ja toteutti satoja tanssi- ja teatterikoreografioita. Vuosina 1958–1976 Naparstok asui Chicagossa. Naparstokin tunnetuimpia teatteritöitä oli yhdessä Eino Salmelaisen kanssa vuonna 1948 totetutettu Jean Anouilhin näytelmä *Varkaiden yö*, jossa esiintyivät muun muassa Rauni Luoma, Kaarlo Kytö, Sakari Jurkka, Leo Riuttu ja Keijo Lindroos sekä myöhemmin Sylvi Salosen monologiesityksen synnytyskohtaus. Naparstokin suosittuja ja palkittuja tanssinumeroita olivat *Oli kerran neljä menninkäistä* (1944), *III luokan odotussali* (sai parhaan humoristisen työn palkinnon Tukholman kansainvälisissä koreografiakilpailuissa 1945) ja *Valpurin yö* (1947). Musiikin näihin tanssinumeroihin oli säveltänyt Rakel Levin.

Palattuaan Yhdysvalloista Suomeen hän alkoi antaa vapaan tanssin ja luovan ilmaisun tunteja Elwa Molinin tanssikoulun oppilaille. Hän suunnitteli näille useita tansseja, kuten myös Tanssiteatteri Mobitalle ja Työväen Teatteriin. Viimeiseksi teokseksi jäi Tanssiteatteri Mobitalle luotu *Tanssiva kuvakirja* vuodelta 1984.

Naparstok kuoli vuonna 1986 ja hänet on haudattu miehensä Julius Rückerin kanssa Tampereella Kalevankankaan hautausmaalle Naparstokien sukuhautaan.

## Lähteet